
BUSKOLİZİN®     örtüklü tabletlər
BUSCOLYSIN®
Beynəlxalq patentləşdirilməmiş adı: Hyoscine butylbromide (Butylscopolamine)
Tərkibi

Təsiredici maddə:  1 tabletin tərkibində 10 mq hiossin butilbromid vardır.
Köməkçi maddələr:laktoza monohidrat, çaxır turşusu, mikrokristallik sellüloza, natrium nişasta 

                               qlikolyatı, talk, maqnezium stearat.
Örtük:                    talk, titan dioksid, saxaroza, jelatin, akasiyası kitrəsi, sarı opalyuks AS 22808 

                               (E104, E 110, E171, E171, E 172, E 211, saxaroza, povidon), makroqol 6000, 

                               qliserin.
Təsviri

Sarı rəngli, hər iki tərəfi qabarıq, dairəvi formalı, parlaq səthli örtüklü tabletlərdir.
Farmakoterapevtik qrupu
Adi xanımotunun alkaloidləri, yarımsintetik, dördlü ammonium törəmələri.
ATC kodu: A03BB01.
Farmakoloji xüsusiyyətləri
Farmakodinamikası 
Hiossin butilbromid dördlü skopolamin-hiossin-N-butilbromid törəməsidir. Vegetotrop M-xolinolitik maddələr qrupuna aiddir. Mədə-bağırsaq sisteminin, ödçıxarıcı və sidikçıxarıcı yolların saya əzələsinə nəzərəçarpacaq M-xolinolitik təsirə malikdir. Əsasən periferik pre- və postsinaptik muskarin reseptorlarını blokada edir, bu təsir daha az dərəcədə, eləcə də, nikotin xolinoreseptorlara aiddir. Parasimpatik və simpatik qanqlionlara məlum N-xolinolitik təsirə malikdir. Onun nisbətən daha az xolinolitik təsiri tüpürcək vəzisinə, ürəyə və gözlərə olan təsiridir. Atropinlə müqayisədə həzm vəzilərinin sekresiyasını daha az zəiflədir, parenteral istifadə zamanı mədədə xlorid turşusunun və mədə vəzilərinin patoloji gecə sekresiyasını bir qədər azaldır. Dördüncü azot atomunun olması onun hematoensefalik baryerə nüfuz etməsinə yol vermir, bu səbəbə görə o, mərkəzi sinir sisteminə təsir etmir.

Farmakokinetikası
Sorulması
Hiossin butilbromid yağlarda zəif həll olur, bu səbəbdən peroral istifadədən sonra qismən (5-30%) sorulur.

Paylanması

Plasentar baryerdən keçir, hematoensefalik baryerdən isə praktik olaraq keçmir. Plazma zülalları ilə əhəmiyyətsiz dərəcədə birləşir.

Metabolizmi

Qaraciyərdə metabolizmə uğrayır, lakin, onun metabolitlərinin eyniliyi bu vaxta qədər dəqiq müəyyən olunmayıb.

Xaric olması

Əsasən metabolizmə uğramış şəkildə sidiklə, az miqdarda nəcislə və ödlə xaric olur. Az konsentrasiyada ana südünə nüfuz edir.

İstifadəsinə göstərişlər
Buskolizin böyüklərdə və 6 yaşdan yuxarı uşaqlarda, mədə-bağırsaq sisteminin, ödçıxarıcı yolların, sidik-cinsiyyət sisteminin saya əzələsinin spazmı ilə müşayiət edilən xəstəliklərin kompleks müalicəsində istifadə olunur.
Əks göstərişlər

· Preparatın istənilən komponentinə qarşı yüksək həssaslıq.

· Miasteniya qravis.

· Mədə-bağırsaq traktında mexaniki stenoz.

· Paralitik və obstruktiv bağırsaq keçməzliyi.

· Meqakolon.

· Açıq bucaqlı qlaukoma.

Xüsusi göstərişlər və ehtiyat tədbirləri

Hiossin butilbromid nadir hallarda taxikardiyaya yüksək dərəcədə taxiaritmiyaya səbəb ola bilər, bu səbəbə görə hipertireodizm, hipertenziya, ürək çatışmazlığı olan pasiyentlərdə, ürək cərrahiyəsində ehtiyatla istifadə etmək lazımdır.
Aşağıdakı pasiyentlərdə ehtiyatla istifadə etmək lazımdır: bağırsaq keçməzliyi , mədə-bağırsaq sistemi yolunda mexaniki maneə, mədə çıxacağının daralması olduqda. Sidikçıxarıcı yolların obstruksiyası olan pasiyentlərdə, sidiyin ləngiməsi və sidiyəgetmənin çətinləşməsi zamanı, xüsusilə prostat vəzinin adenoması olan yaşlı kişilərdə ehtiyatla istifadə etmək lazımdır.

Antixolinergik maddələr tərləməni zəiflədir, bu səbəbə görə qızdırma vəziyyətində onlardan ehtiyatla istifadə etmək lazımdır.
Hiossin butilbromi qlaukomanın yaranmasına səbəb ola bilər. Hiossin butilbromidlə müalicə dövründə gözlərdə ağrı və qırmızı göz simptomu ilə görmənin pozulması zamanı oftalmoloqla məsləhətləşmək vacibdir.

Hiossin butilbromidi ağciyər xəstəlikləri zamanı ehtiyatla istifadə etmək lazımdır, belə ki, bronxial vəzilərin funksiyasını zəiflədə bilər ki, bu da, bronxial ifrazın qatılaşmasına və bəlğəmin çıxarılmasına səbəb ola bilər.
Hiossin butilbromidi quru rinitli kserostomiyalı pasiyentlərdə ehtiyatla istifadə etmək lazımdır.

Metabolizmin pozulması, qaraciyərin və böyrəklərin funksiyasının əhəmiyyətli zədələnməsi olan yaşlı pasiyentlərdə ehtiyatla istifadə etmək lazımdır.

Hiossin butilbromidin istifadəsi aşağıdakı xəstəlikləri pisləşdirə və ya əlavə təsirlərinin yaranmasına səbəb ola bilər: qastroezofageal reflüks, axalaziya, mədə xorası, diabetik neyropatiya, orta və ağır formalı xoralı kolit, anadangəlmə meqakolon (Qirşprunq xəstəliyi), porfiriya.

Hiossin butilbromidlə müalicə zamanı epilepsiyalı pasiyentlərdə epileptik tutmaların tezliyinin artması riski mövcuddur.
Dərman maddəsinin tərkibində köməkçi maddə qismində laktoza və saxaroza vardır. Qalaktozaya qarşı dözümsüzlük, Lapp laktoza defisiti və ya qlükoza-qalaktoza malabsorbsiyası kimi nadir irsi xəstəlikləri olan pasiyentlərdə preparatı istifadə etmək olmaz.

Dərman maddəsinin tərkibində E 110 boya maddəsi vardır ki, bu da, allergik reaksiyalara səbəb ola bilər.

Digər dərman maddələri ilə qarşılıqlı təsiri 
Hiossin butilbromidin M-xolinolitik təsiri M-xolinomimetiklərlə (pilokarpin) və antixolinesteraz maddələrlə (qalantamin, fizostiqmin, piridostiqmin) antaqonizm təşkil edir.
Preparatın antixolinergik təsiri amantadinlə, xinidinlə, tri- və tetrasiklik antidepressantlarla eyni vaxtda istifadə edildikdə güclənir.
Hiossin butilbromid β-adreoblokatorlar tərəfindən törədilən taxikardiyanı eyni vaxtda istifadə zamanı gücləndirə bilər.
Hiossin butilbromid diqoksinlə eyni vaxtda istifadə edildikdə, mədə-bağırsaq sisteminin funksiyasını zəiflədir və diqoksinin sorulmasını və zərdabda konsentrasiyasını artırır (təqribən 1/3 dəfə) ki, bu da, diqoksinin nisbi doza həddinin aşılmasına səbəb ola bilər.
Hiossin butilbromidin ketokonazolla və ya metoklopramidlə eyni vaxtda istifadəsi axırıncıların terapevtik effektinin azalmasına səbəb ola bilər.
Kortikosteriodlərlə (yerli və ya sistem) hiossin butilbromidin birlikdə istifadəsi gözdaxili təzyiqin yüksəlməsi riskini artıra və qlaukomanın yaranmasına səbəb ola bilər.

Sidiyi qələviləşdirən maddələrin (antasid preparatlar, sitratlar və s.) istifadəsi zamanı preparatın xaric olmasının ləngiməsi mümkündür.

Hamiləlik və laktasiya dövründə istifadəsi

Pasiyent hamilə olduqda və ya laktasiya dövründə və ya hamilələ olduğuna şübhə olduqda və ya hamilə olmağı planlaşdırdığı zaman preparatı istifadə etməzdən əvvəl həkimə və ya əczaçıya müraciət etməlidir.
Preparatı hamiləlik dövründə istifadə etmək olmaz.

Laktasiya dövründə Buskolizindən istifadə etmək töğvsiyə edilmir, belə ki, preparatın bir hissəsi ana südü ilə xaric olur və daxili sekresiya vəzilərinin fəaliyyətinin zəifləməsi hesabına süd ifrazını azalda bilər.

Pediatriyada istifadəsi

Dərman maddəsinin istifadəsinin təhlükəsizliyi və effektivliyi barədə kifayət qədər məlumat olmadığı üçün 6 yaşa qədər uşaqlarda istifadəsi məsləhət görülmür.

Nəqliyyat vasitələrini və digər potensial təhlükəli mexanizmləri idarəetmə qabiliyyətinə təsiri
Buskolizin nəqliyyat idarə etmək və mexanizmlərlə işləmək qabiliyyətinə zəif və ya mülayim dərəcədə təsir edir, belə ki, bəbəkləri genişləndirir və sikloplegiyaya səbəb olur, bunun nəticəsində gözlər uzağı görməyə köklənir və yaxındangörmə çətinləşir. Nəqliyyat vasitələri və digər potensial təhlükəli mexanizmləri istifadə edən pasiyentlər görmə bərpa olunana qədər nəqliyyat idarə etməkdən çəkinməlidirlər.

İstifadə qaydası və dozası
İstifadə qaydası
Peroral istifadə edilir.
Tabletlər bütöv (acqarına və ya yeməkdən əvvəl), kifayət qədər su ilə qəbul edilir.

Dozası

Böyüklər və 12 yaşdan yuxarı uşaqlar
Adi doza gündə 2-4 dəfə 1-2 tablet təşkil edir. Maksimal sutkalıq doza 80 mq-dır.

6-12 yaşlı uşaqlar

Məsləhət görülən doza gündə 3 dəfə 1 tablet təşkil edir.

Preparatın istifadəsinin təhlükəsizliyi və effektivliyi barədə kifayət qədər məlumat olmadığı üçün 6 yaşa qədər uşaqlarda istifadəsi məsləhət görülmür.

Əlavə təsirləri
Bütün dərman maddələri kimi adı gedən preparat da əlavə təsirlərin yaranmasına səbəb ola bilər, lakin onlar hamıda baş vermir.
Əlavə təsirlər tezliyə və sistem-orqan sinfinə görə təsnif edilib. Tezlik MedDRA üzrə verilib:

çox tez-tez (≥ 1/10); tez-tez (≥ 1/100-< 1/10); bəzən (≥ 1/1000 - < 1/100); nadir hallarda 

(≥ 1/10000 - < 1/1000); çox nadir hallarda (< 1/10000); məlum deyil (əldə olan məlumatlar görə tezliyi qiymətləndirmək mümkün deyil).
Ürəkdə baş verən pozğunluqlar

Bəzən: taxikardiya, palpitasiya, arterial təzyiqin artması.

Sinir sistemində baş verən pozğunluqlar

Çox nadir hallarda: başgicəllənmə, başağrısı, əsəbilik, zəiflik, ataksiya. Baxmayaraq ki, hiossin butilbromid dördüncü nəsil birləşmədir, o, hematoensefalik baryerdən keçmir, nadir hallarda oyanıqlıq, yuxusuzluq, narahatlıq, hallüsinasiya (xüsusilə uşaqlarda və yaşlı pasiyentlərdə) yarada bilər.
Görmə orqanında  baş verən pozğunluqlar

Nadir hallarda: akkomodasiyanın pozulması, midriaz, sikloplegiya, gözdaxili təzyiqin artması, gözyaşı vəzilərinin sekresiyasının zəifləməsi.
Mədə-bağırsaq sistemində baş verən pozğunluqlar
Bəzən: ağızda quruluq, ürəkbulanma, qusma, qəbizlik.

Böyrəklərdə və sidikçıxarıcı yollarda baş verən pozğunluqlar

Nadir hallarda: sidiyəgetmənin çətinləşməsi, sidiyin ləngiməsi.

Dəri və dərialtı toxumada baş verən pozğunluqlar

Bəzən: tərləmənin azalması, dəri reaksiyaları.
İmmun sistemdə baş verən pozğunluqlar

Nadir hallarda: allergik reaksiyalar (qaşınma, səpgi, övrə).

Çox nadir hallarda: dispnoe və anafilaktik şok epizodları ilə anafilaktoid reaksiyalar.

Doza həddinin aşılması

Simptomları
Quru qızarmış dəri, keçib gedən görmə pozuntusu, taxikardiya, ağızda və boğazda quruluq, udma aktının çətinləşməsi, xırıltılı afonik səs, sinir-psixi pozuntular (deliriya, hallüsinasiya, psixomotor oyanıqlıq, ataksiya), hipertermiya, sidiyin ləngiməsi, tənəffüsün zəifləməsi, kollaps, koma.
Müalicəsi

Preparatın orqanizmdən xaric olunması üçün tədbirlər aparılmalıdır (aktivləşdirilmiş kömürlə mədənin yuyulması, sonradan 15%-li maqnezium sulfatın istifadəsi və venadaxili su-elektrolit məhlulların və qlükoza məhlulunun infuziyası). Qlaukomalı pasiyentlərdə pilokarpin yerli istifadə edilir. Ürək-damar ağırlaşmaları ümumi qəbul edilmiş prinsiplər üzrə müalicə edilir. Tənəffüs iflici halında intubasiya və süni tənəffüs tələb oluna bilər. Sidiyin ləngiməsi zamanı kateterizasiya məqsədəuyğundur.

Əlavə olaraq, müvafiq dəstəkləyici tədbirlər görülməlidir.

Buraxılış forması

20 tablet, bərk PVX örtüklü/alüminium folqalı blisterdə. 1 blister içlik vərəqə ilə birlikdə karton qutuya qablaşdırılır.
Saxlanma şəraiti

25ºС-dən yüksək olmayan temperaturda, orijinal qutusunda və uşaqların əli çatmayan yerdə saxlamaq lazımdır.

Yararlılıq müddəti

3 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti

Resept əsasında buraxılır.
İstehsalçı/Qeydiyyat vəsiqəsinin sahibi
“Sofarma” SC.
İlienskiy k., 16-cı şosse, 1220, Sofiya, Bolqarıstan.
